google/wiki40b huggingface dataset:
Prancūzijos Pusiaujo Afrika

Kolonizacijos pradžia

Kongo džiunglių regione prancūzai pasirodė XIX a. pradžioje, Gabono pakrantėse. Spausdami vietinius mpongvė genties karaliukus, 1843 m. jie įkūrė miestą, kuris vėliau tapo Libreviliu, ir nuo čia pradėjo kolonizaciją. Įvairūs prancūzų tyrinėtojai skverbėsi tolyn į Kongo džiungles. Žymiausias jų buvo Savorgnan de Brazza, kuris 1880 m. pasiekė Kongo upę ir Teke karalystę. Čia, sudaręs sandėrį su valdovu makoko, jis įgijo nedidelę teritoriją, kurioje vėliau buvo įkurtas miestas Brazavilis. Prancūzams skverbiantis tolyn į šiaurę Kongo upe, 1889 m. buvo įkurtas Bangis.

Prancūzų Kongas

Prancūzų Kongas kaip protektoratas buvo oficialiai įkurtas 1880 m. Jo teritorijos, apėmusios dabartinę Kongo Respubliką, Gaboną, Centrinės Afrikos Respubliką, susiformavo dėl prancūzų tyrinėjimų ir užkariavimų šiose teritorijose. Tos kolonijos sostinė buvo Librevilis.
Tačiau 1904 m. kolonija buvo išskaidyta į tris sritis, kurios davė pradžią dabartinėms Afrikos valstybėms: Vidurinį Kongą (dab. Kongo Respublika), Gaboną ir Ubangi-Šari (dab. CAR).

Ekvatorinė Afrika

1910 m. trys sritys vėl buvo sujungtos, pavadinant jas Prancūzų Ekvatorine Afrika. Prie jų prijungta ir Čado sritis. Sostine tapo Brazavilis. 1911 m. nemaža dalis teritorijų buvo užimtos Vokietijos, kurios prijungtos prie Kamerūno. Po Pirmojo pasaulinio karo užgrobtos teritorijos grįžo Prancūzijai, bet į PEA integruotos nebuvo.

Nepriklausomybės

1958 m. įvykus referendumui, Prancūzų Ekvatorinė Afrika vėl buvo suskaidyta į keturias šalis, kurios kiekviena atskirai įgijo autonomiją. Visos šios šalys 1960 m. paskelbė nepriklausomybę kaip atskiros valstybės.
Kelmės miesto stadionas

Istorija

Šioje vietoje stadionas įkurtas XX amžiaus III dešimtmetyje. Jame nuo 1926 m. treniruotes ir varžybas rengdavo Lietuvos fizinio lavinimo sąjungos (LFLS), futbolo sekcijos nariai.
Anksčiau (1994-1997) namų rungtynes šiame stadione žaisdavo ir moterų futbolo klubas Kelmės "Joginta".
2015 m. metais stadionas renovuotas, atsirado tribūna su 50 sėdimų kėdučių, pastatyti jūriniai konteineriai, kurie tapo persirengimo kabinomis ir už vartų pakabinti kamuolių gaudymo tinklai.
2015 ir 2016 m. jame vyko Pirmos lygos rungtynės. Namų rungtynes žaidė Kelmės "Kražantė".
Stadionas yra su natūralia veja. Jame sportuoja Kelmės vaikų ir jaunimo sporto mokyklos auklėtiniai.
Geltonžiedė sedula

Žiedai

Ši rūšis dėl savo ankstyvų, net anksčiau nei forsitijos išsiskleidžiančių žiedų, taip pat auginama kaip ornamentinis augalas. Nors šio augalo žiedai ir ne tokie dideli bei ryškūs kaip forsitijos, pats augalas suteikia panašų efektą kraštovaizdžiui.

Vaisiai

Vaisiai yra valgomi, tačiau neprinokę būna sutraukiančio skonio. Vaisius prinokęs būna tik tada, kai nukrenta nuo medžio. Sunokęs būna tamsiai raudonas, rūgštaus skonio, kuris geriausiai apibūdinamas kaip vyšnios ir spanguolės mišinys. Daugiausia vartojamas gaminti uogienėms, išėmus kauliukus ir išvirus su cukrumi ir apelsinų sultimis skoniu primena spanguolių padažą. Vaisius taip pat galima valgyti džiovintus. Azerbaidžane ir Armėnijoje vaisiai naudojami distiliuojant degtinę, Turkijoje ir Irane vasarą valgomi sūdyti – kaip užkandis – arba iš jų ruošiamas šerbetas. Kai kurios Ukrainoje komerciškai auginamos geltonosios sedulos veislės užaugina net iki 4 cm ilgio vaisius. Uogos prisirpsta liepos – rugpjūčio mėnesiais ir savo išvaizda primena kavamedžio uogas.

Mediena

Geltonžiedės sedulos mediena yra labai tanki ir – priešingai daugumai medienos rūšių – skęsta vandenyje. Dėl tokio didelio tankio ji ypač vertinga gaminti įrankių rankenoms, įrenginių dalims ir t. t. Iš žievės gali būti gaminami dažai, o iš lapų išskiriami taninai.
Minesotos Timberwolves

Istorija

NBA vadovybė 1987 m. leido įkurti komandą Mineapolio-Sent Polo aglomeracijoje. Komandos vardas buvo išrinktas konkurso būdu.
1995 m. NBA naujokų biržoje „Timberwolves“ pakvietė Kevin Garnett, kuris tapo ilgamečiu komandos lyderiu, tais pačiais metais vyr. treneriu tapo Flip Saunders.
1998 m., praėjus metams po Kevin Garnett beprecedentinio 6 metų, 126 milijonų dolerių kontrakto, klubas buvo pateikiamas kaip išlaidaujantis, būtent tuomet, kai NBA išgyveno 4 mėnesių lokautą.
Geltonmargė hesperija

Literatūra

Lietuvos dieniniai drugiai, Povilas Ivinskis, Jonas Augustauskas, Kaunas, LUTUTĖ, 2004, ISBN 9955-575-41-7, p. 72
Tormodas Karkas

Tormodas Karkas (sen. skand. Þormóðr Karkr) - vergas, Ladės jarlo ir Norvegijos karaliaus Hakono Sigurdsono draugas ir žudikas. Tikėdamasis premijos Karkas nužudė Rimulo fermoje Melhuso kaime besislapsčiusį Hakoną ir jo galvą nugabeno jo priešui Olafui Triugvasonui, vėliau tapusiam Norvegijos karaliumi. Už savo lordo išdavystę Karkui nukirto galvą ir pamovė ant kuolo Munkholmeno salelėje Trondheimsfjorde greta Hakono galvos.

Šie įvykiai aprašyti „Karaliaus Olafo Triugvasono sagoje“ Snorio Sturlusono Heimskringloje.
Kiemeliškių valsčius

Kiemeliškių valsčius buvo XX a. tarpukariu dabartinėje rytų Lietuvoje ir vakarų Baltarusijoje. Centras – Kiemeliškės.
Argolidė

Geografija

Argolidė buvo sritis Peloponeso rytuose, prisiglaudusi prie Argolidės įlankos. Iš vakarų ją uždarė Arkadijos aukštumos. Šiaurėje ji siekėsi su Korintija (ribos buvo neaiškios), o pietuose, per Parnono kalnus, – su Lakonija.
Joniškėlio Igno Karpio aukštesnioji žemės ūkio ir paslaugų mokykla

Veikla

Pagrindinė veiklos sritis – profesinis mokymas. Mokykla turi licenciją vykdyti 18 pirminio profesinio mokymo programų: rengia žemės ūkio gamybos verslo darbuotojus, technikos priežiūros verslo darbuotojus, automobilių mechanikus, floristus, apskaitininkus-kasininkus, apdailininkus (statybininkus), želdinių tvarkytojus ir kt. Mokymo trukmė 1-3 m. Mokykla turi gimnazijos skyrių – jame vykdomas bendrasis ugdymas pagal I–IV gimnazijos klasių programas. Mokyklos žemdirbių tęstinio profesinio mokymo skyriuje organizuojami įvairūs kursai suaugusiesiems. Veikia vairavimo mokykla. Turi 103 ha žemės, autoserviso laboratoriją, mokomąsias dirbtuves, techninės priežiūros punktą, biblioteką, muziejų. Mokosi 350 mokinių, dirba 36 mokytojai.

Istorija

Mokykla 1810 m. įkurta iš dvarininko Igno Karpio lėšų, paliktų testamentu. Tai pirmoji žemės ūkio mokykla Lietuvoje, veikusi pagal Vilniaus universitete parengtus nuostatus. Į ją buvo priimami vaikai nuo 7 metų. Mokslas truko 4 metus. Šalia bendrojo lavinimo dalykų, mokykloje buvo dėstomi gamtos mokslai, įvairių žemės ūkio sričių (gyvulininkystės, žemdirbystės, sodininkystės, daržininkystės) dalykai, mokoma matuoti laukus, ūkio sąskaitybos, praktikos darbų. Prie mokyklos buvo ligoninė.
1832 m., uždarius Vilniaus universitetą ir iš mokymo programų išbraukus žemės ūkio dalykus, mokykla tapo parapine. 1869–1899 m. buvo parapinė mokykla su mokomuoju ūkiu. Mokyklai buvo priskirta 110 ha Joniškėlio dvaro žemės.
1899–1915 m. vadinosi Joniškėlio Igno Karpio žemės ūkio mokykla. Mokslas joje truko 5 metus. Buvo mokoma žemdirbystės, gyvulininkystės, žemėtvarkos, žemės ūkio sąskaitybos. Prie mokyklos buvo organizuojami žemės ūkio kursai pradinių klasių mokytojams, mokomajame ūkyje atliekami praktikos darbai. 1915 m. mokykla evakuota į Jekaterinburgą.
1920–1944 m. vadinosi Joniškėlio žemesniąja žemės ūkio mokykla, 1945–1947 m.- Joniškėlio laukų ūkio technikumu, 1947–1970 m. – Joniškėlio žemės ūkio technikumu, 1970–1990 m. – tarybiniu ūkiu-technikumu, Joniškėlio Darbo Raudonosios vėliavos ordino Ivano Mičiurino tarybiniu ūkiu-technikumu, 1990–1992 m. – Joniškėlio žemės ūkio mokykla, 1992–1999 m. – Joniškėlio aukštesniąja žemės ūkio mokykla, 1999–2006 m. – Joniškėlio Igno Karpio aukštesniąja žemės ūkio mokykla, nuo 2006 m. – Joniškėlio Igno Karpio žemės ūkio ir paslaugų mokykla.
Pietų Amerikos lengvosios atletikos konfederacija

Pietų Amerikos lengvosios atletikos konfederacija (CONSUDATLE) – Pietų Amerikos šalių lengvosios atletikos konfederacija, rengianti kontinento čempionatus ir prižiūrinti regiono nacionalinių federacijų darbą. Organizacija įkurta 1918 m. gegužės 24 d. Nuo 1919 m. konfederacija rengia Pietų Amerikos lengvosios atletikos čempionatą.
Ersan İlyasova

Karjera

E. Iljasova savo profesionalią karjerą pradėjo 2004 m. Turkijos „Ülkerspor“ klube. 2005 m. NBA naujokų biržoje jį išrinko Milvokio „Bucks“ klubas ir jam teko tą sezoną žaisti Tulsoje, Oklahomoje. Jo NBA debiutas buvo 2006 m.
2007 m. E. Iljasova pasirašė sutartį su „FC Barcelona“ krepšinio klubu ir jis du sezonus praleido Ispanijoje. 2009 m. jis grįžo į „Bucks“ klubą, bet irgi trumpam žaidė Turkijos klube „Anadolu Efes“.
E. Iljasova taip pat žaidžia Turkijos rinktinėje. Jis laimėjo MVP apdovanojimą 2006 m. Europos U20 krepšinio čempionato metu.
Aleksandras Fokinas

Biografija

Žaidė Atlantas Klaipėda, Dinamo Moskva meistrų komandose.
Vilniaus kogeneracinė jėgainė

Pajėgumai

Vilniaus kogeneracinę jėgainę sudarys du kogeneracijos įrenginiai – pirmajame bus deginamos neperdirbamos komunalinės atliekos, o antrasis bus kūrenamas biokuru. Komunalinių atliekų deginimo įrenginio elektrinė galia sieks 18 MW, o šiluminė galia – 53 MW. Biokuro įrenginio elektrinė ir šiluminė galia sudarys atitinkamai 70 MW ir 174 MW. Projekto vertė 343 mln. €. Iš dalies finansuojamas ES struktūrinių fondų.
Vilniaus kogeneracinėje jėgainėje bus deginamos po rūšiavimo likusios netinkamos nei perdirbti, nei pakartotinai naudoti, bet turinčios energinę vertę komunalinės atliekos. Čia planuojama apdoroti iki 160 tūkstančių tonų atliekų per metus iš Vilniaus ir Utenos regionų.
Jėgainę nuspręsta statyti šalia buvusios Vilniaus elektrinės-3 dėl jau suformuotos elektros tinklo infrastruktūros.

Istorija

2016 m. rugsėjo 29 d. pradėti jėgainės statybos darbai.
Projektą finansuoja Europos investicijų bankas, kuris suteikė 190 mln. eurų paskolą. 150 mln. eurų paramą suteikė Europos Komisija. Dar apie 10 proc. lėšų jėgainei skirs pati Lietuvos energija. Jėgainės atliekų deginimo ir bendrus technologinius įrenginius stato Vokietijos įmonės „Steinmuller Babcock Environment“ ir Lenkijos statybų grupės „Budimex“ konsorciumas. Biokuro deginimo įrenginius už 149,65 mln. eurų įrengs Lenkijos energetikos objektų statytoja „Rafako“.
Molde FK

Istorija

Klubas įkurtas 1911 m.
Švedijos futbolo varžybos 2017–2018 m.

Dalyviai

Pirmenybėse dalyvavo 16 komandų: Buroso „Elfsborg“ - Erebru SK - AFC Eskilstuna - Estešundo FK - Geteborgo „Häcken“ - Geteborgo IFK - Halmstado BK - Stokholmo "Hammarby" - Jonšiopingo "Södra"  - Kalmaro FF - Malmės FF - Noršiopingo IFK - Solnos AIK - Stokholmo „Djurgården“ - Šundsvalio GIF - Upsalos „Sirijus“.
Čempionų titulą gynė Malmės FF komanda. 
Pirmą kartą į lygą pateko Upsalos „Sirijus“, kurie nugalėjo Superettan 2016-ųjų pirmenybėse, o 2017 m. buvo šio klubo debiutas elito lygoje.
Taip pat pirmą kartą pateko ir AFC Eskilstuna, kurie Superettan 2016-ųjų pirmenybėse užėmė antrąją vietą ir 2017 m. debiutavo elito lygoje.
Dar vienas naujokas Halmstado BK išlikimo rungtynėse nugalėjo 14 vietoje likusius Helsingborgs IF. Ir po pertraukos sugrįžo į elito lygą.
Edvardas Jokūbas Daukša

Biografija

Tėvas Kazimieras Kristupas Daukša. Mokėsi Kėdainių ir Slucko evangelikų reformatų gimnazijose. Studijavo mediciną 1854-1856 m. Maskvos ir 1856-1858 m. Tartu universitetuose, 1858-1860 m. filologiją Karaliaučiaus universitete.
Nuo 1861 m. gyveno Vilniuje, bendravo su V. Sirokomle. Dalyvavo 1863 m. sukilime. 1864 m. nuteistas 16 m. katorgos, ištremtas į Tobolską. Vėliau bausmė sumažinta iki 12 metų. Po amnestijos raštininkavo Pavolgio geležinkelyje. 1884 m. grįžęs į Lietuvą keliavo po kaimus, kurstė pasipriešinimo rusų valdžiai nuotaikas. 1890 m. žiemą rastas sušalęs pakelėje netoli Biržų.
Parašė eilėraščių lietuvių ir lenkų kalbomis. Lietuviškoji poezija lyrinė, elegiškų intonacijų, artima liaudies dainoms, lenkiškojoje ryškios antiunijinės nuostatos. Išvertė A. Mickevičiaus „Konrado Valenrodo“ fragmentų, J. V. Getės, F. Šilerio, Dž. Bairono kūrinių. Eilėraščių išspausdinta rinkinyje „Ant upės krašto blindelė auga“ (1987 m.).
Mano brangus žudikas

Turinys

Policijos inspektorius Luka Peretis tiriantis draudimo kompanijos tyrėjo nužudymą, aptinka sąsajas su kita sena byla – mergaitės bei jos tėvo pagrobimo ir nužudymo byla. Kiekvienas, kas bent kažką žino ir nori padėti, dar tą pačią naktį nužudomas nesugaunamo, tačiau inspektorius žingsnis po žingsnio artėja prie abiejų nusikaltimų išaiškinimo...
Subatominė dalelė

Subatominė dalelė – dalelė mažesnė už atomą. Yra dviejų tipų subatominės dalelės: elementariosios dalelės ir sudedamosios dalelės. Dalelių fizika ir branduolinė fizika tiria tokių dalelių sąveikas ir savybes.

Pagal statistiką

Bet kuri subatominė dalelė, kuri paklūsta kvantinės mechanikos dėsniams, gali būti arba bozonas (turi sveikojo skaičiaus sukinį), arba fermionas (turi pusinį sukinį).
Indija (Šilalė)

Istorija

Viduramžiais šioje teritorijoje stovėjo Pūtvės pilaitė.

Pavadinimo kilmė

Žodis indija yra lietuviškos kilmės reiškiantis žemės gilumą. Ties šiuo kaimu Akmenos slėnis sudaro amfiteatrą, o kaimo sodybos stovi jo apačioje.

Aplinkinės gyvenvietės

ŠILALĖ – 5 kmAndriejaičiai – 3 km
LKAL 1994–1995 m. sezonas

LKAL 1994–1995 metų sezonas – 1-asis lygos sezonas, kuriame dalyvavo 13 klubų. Čempionate nugalėjo Vilniaus „Savy“ ekipa, bronzą iškovojo Prienų „Taupomasis Bankas“.
Reostatas

Reostatai – keičiamos varžos prietaisai, turintys du išvadus (fiksuotą ir perkeliamą). Perkeliant judamą kontaktą, keičiasi į elektros grandinę įjungta reostato dalis, taigi ir reostato elektrinė varža. Reostatai naudojami elektrinėse grandinėse reguliuoti įtampą arba srovės stiprį. Reostato terminas paprastai vartojamas maždaug pusės vato galingumo ir galingesniems prietaisams vadinti. Reostatai skirstomi į metalinius, skystinius ir anglinius.
Savo konstrukcija reostatai artimi tris išvadus (du fiksuotus ir tarp jų slankiojantį perkeliamą) turintiems potenciometrams.

Panaudojimas

Komerciniai reostatai yra paprastai apipinti viela, turi daug galingumo ir naudojami, kur reikia galios, tačiau maži, mažo galingumo reostatai dažnai reikalingi elektroninėse grandinėse, pvz., pastoviam tono reguliavimui imtuve.
Transformeriai: tamsioji Mėnulio pusė

Siužetas

1969-aisiais amerikiečiai išsilaipina Mėnulyje ir tamsiojoje jo pusėje randa – milžinišką kovinį robotą, nenusiteikusį draugystėms.
Istorija perskelia į Žemę, kur išleidžiamas įsakymas apie gerųjų Autobotų iškėlimą iš žmonių planetos, kurioje po gėdingai pralaimėto mūšio Falenui slepiasi Deseptikonų vadeiva Megatronas. Pastarasis, gniaužiantis pyktį po antrojoje „Transformerių“ dalyje pralaimėto mūšio Autobotams ruošiasi kerštui ir kuria triuškinantį kovos planą.
Po ilgų nesutarimų ir tarpusavio kovos Autobotai ir Deseptikonai įsivelia į konfliktą tarp Rusijos ir JAV. Semui, praradusiam mylimąją Mikaelą ir radusiam naują susižavėjimo objektą Carly nėra laiko džiaugtis meile – vyrukas privalo stoti ginti savo draugų Autobotų.
Užverda mirtina kova tarp gėrio ir blogio, mūšiai rutuliojasi ne tik Žemėje, tačiau ir Mėnulyje, kuris savyje slepia itin tamsias paslaptis.
Kęstutis Petrauskis

Kęstutis Petrauskis (g. 1963 m. lapkričio 25 d. Kelmėje) – žurnalistas, žiniasklaidos vadybininkas.

Biografija

1970–1981 m. mokėsi Kelmės 2-ojoje vidurinėje mokykloje, 1984–1989 m. studijavo Vilniaus pedagoginio instituto istorijos specialybę, 1992–1994 m. Marburgo universitete (Vokietija).
1989–1992 m. Vilniaus pedagoginio instituto (vėliau – VPU) dėstytojas, 1992–1999 m. VU Istorijos fakulteto prodekanas, 1994–1997 m. „Lietuvos aidas" vyriausiojo redaktoriaus pavaduotojas, 1997–2001 m. savaitraščio „Veidas" vyriausiojo redaktoriaus pavaduotojas, 2001–2003 m. Lietuvos nacionalinio radijo direktorius, 2003–2008 m. LRT generalinis direktorius, 2008 m. „ŽIA valda" žiniasklaidos holdingo plėtros direktoriaus pavaduotojas, nuo 2008 m. UAB „Valstiečių laikraštis“ generalinis direktorius.
Istorijos vadovėlio (Lietuvos istorija nuo XVIII a. pabaigos iki XX a. pradžios Europos įvykių kontekste) autorius.
Lietuvos žurnalistų sąjungos Vytauto Gedgaudo premijos laureatas (1998 m.).
Žmona Rūta (g. 1966 m.), valstybės tarnautoja, Seimo nario Jurgio Razmos padėjėja-sekretorė. Dukros Urtė Marija (g. 2002 m.) ir Elzė Kotryna (g. 2006 m.).
Les Herbiers VF

Istorija

Klubas įkurtas 1919 m. Į futbolo metraščius patenka dėl to, kad iškopė į taurės finalą 2017/2018 m. sezone. (Tuo metu žaidė trečios pakopos pirmenybėse.) Tame pačiame sezone iškrito į ketvirtą pakopą.
Kišiniovo vandens bokštas

Kišiniovo vandens bokštas (rumun. Castelul de apă din Chişinău) – XIX a. pramoninės architektūros paminklas Kišiniove.
Bokštas stovi ant A. Matevičiaus ir B. Budonio gatvių kampo. Šis bokštas buvo vandentiekio pradžia mieste. Viršutinis aukštas buvo pastatytas iš medžio, bet žemės drebėjimo metu nugriuvo, o 1980–1983 m. buvo atstatytas. Pastato aukštis iki viršutinio karnizo – 22 m. Laikančios sienos pastatytos iš akmens-kriauklainio, įterpiant keletą eilių plytų. Sienų storis svyruoja nuo 2 m prie pagrindo iki 0,6 m viršutiniuose aukštuose. Bokšto viduje išliko metaliniai sraigtiniai laiptai, o rekonstrukcijos metu buvo sumontuotas liftas. Vienu metu bokšte buvo įsikūrusi Istorijos muziejaus būstinė. Panašios konstrukcijos vandens bokštas buvo pastatytas V. Aleksandro ir V. Mikle gatvių sankirtoje, bet iki šių dienų neišliko.
Atlanto Luara

Istorija

Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais Bretanės provincijos dalyje. Iki 1957 m. kovo 9 d. vadinosi Vidinė Luara.

Geografija

Atlanto Luaros departamentas ribojasi su Morbijano, Ilio ir Vileno, Meno ir Luaros bei Vandėjos departamentais.

Politika

Departamentą Prancūzijos senate atstovauja 5 senatoriai, Atstovų rūmuose – 10 atstovų. Generalinę tarybą sudaro 59 nariai, kurių po pusę renkami kas trejus metus šešerių metų kadencijai.
Būkime sveiki

Būkime sveiki – liaudies medicinos žurnalas, leistas 1992 m. Vilniuje.

Istorija

Leido UAB „Rotas“. Tiražas 30 000 egz. Išėjo 4 numeriai.
Rengė ir redagavo Bronė Lozovienė, Saulė Semeškevičienė.
Užuguosčio valsčius

Užuguosčio valsčius buvo pietų Lietuvoje. Centras – Užuguostis.
Askas ir Embla

Askas ir Embla – Skandinavų mitologijoje pirmieji žmonės, kuriuos sukūrė dievai, analogiškas variantas žydų mitologijos versijai, pagal kurią pirmieji žmonės buvo Adomas ir Ieva.
Odinas su savo broliais Vė ir Viliu (var. Odinas, Lokis ir Henis) sukūrė visus devynis skandinavų kosmologijos pasaulius. Žmones sukūrė iš rąstigalių, rastų ant jūros kranto. Dievai suteikė medžiams žmonių formas, atgaivino ir davė vardus, vyrui – Askas („uosis“), moteriai – Embla („guoba“). Taip Askas ir Embla tapo pirmaisiais žmonėmis. „Edoje“ pasakojama, kad iš jų kilo žmonių gentis, apsigyvenusi Midgarde.
Nėra dūmų be ugnies

Turinys

Rinkimų į Šavinji mero postą fone naktį mašina patrenkia ir mirtinai sužaloja vieno iš kandidatų Brusaro plakatus išpaišiusį vaikiną. Nusikaltėlis pasprunka.
Kairiųjų pažiūrų daktaras Peirakas draugų kalbinamas kandidatuoti į mero postą, tačiau net neįtaria, kad jo konkurentas Brusaras yra nusamdęs visą būrį seklių, kad rastų bent kokios kompromituojančios medžiagos apie daktarą. Po dienos pro langą iškrinta jaunas vaikinas, kuris domėjosi kas partrenkė jo draugą, o jo kūne randama narkotikų. Po šių dviejų mirčių Peirakas paskelbia, kad kandidatuos į mero postą.
Puolimo ašimi tampa Peirako žmonos draugė Olga Lerua, kurios namuose vyksta orgijos. Silvijos Peirak pažįstamam fotografui Ulrichui pasiūlomas darbas: suklastoti nuotrauką, kurioje būtų užfiksuota orgijoje dalyvaujanti Silvija, o nuotrauką pakišti vyrui, kad šis nedalyvautų rinkimuose. Fotografas nenori sutikti, tačiau prieš jį taip pat yra šantažo įrankis, priverčiantis anonimiškai imtis šio darbo.
Nuotrauka nusiunčiama Silvijai, kuri ją parodo vyrui. Netrukus jie sulaukia skambučio su reikalavimu nedalyvauti rinkimuose, tačiau neketina nusileisti. Šeima asmeniškai kreipiasi į ekspertus, kad šie patvirtintų jog nuotrauka suklastota, tačiau šie nesugeba to padaryti. Peirakas kreipiasi į Olgą, kad ši išduotų kas yra vyrai, užfiksuoti nuotraukoje, bet ši atsisako. Pasitaręs su žmona, jis nusprendžia tęsti rinkiminę kovą ir nuotrauka per naktį išplatinama tarp miestelio gyventojų. Peirakai kreipiasi į policiją įtardami, kad fotografijos autorius yra Ulrichas, kuris jau kurį laiką yra dingęs (iš tiesų – saugomas atokioje vietoje Brusaro žmonių). Sužinojęs kokia kilo sumaištis, Ulrichas mėgina pabėgti, tačiau yra nušaunamas. Peirakas naktį sulaukia netikėto iškvietimo ir atokiame name aptinka Ulricho kūną. Jam čia būnant atvyksta policija ir apkaltina jį žmogžudyste. Olga nueina į policiją ir prisipažįsta, kad iš tiesų nuotraukoje užfiksuota ji, tačiau ja nepatiki. Žurnalistai ir kaimynai daro vis didesnį spaudimą ir, laikinai įkalinus Peiraką, žmona su sūnumi persikrausto pas Olgą. Pas šią apsilanko Ulricho brolis, kuris perduoda jai laišką, kurį fotografas prašė perduoti savo mirties atveju. Laiške Olga aptinka originalios nuotraukos negatyvą, kurioje atpažįsta vieną pažįstamą, tačiau ši pernelyg įtakinga, kad nuotrauka būtų paviešinta. Ši atsiunčia į policiją vyrą, užfiksuotą nuotraukoje ir kuris patvirtina, kad joje užfiksuotas jis ir Silvija. ši bando kovoti toliau, tačiau net jos vyras pradeda abejoti ar nuotrauka suklastota.
Olga, nekreipdama klientės prašymų, parodo fotografiją vyrui. Šio įtakos dėka, reikalai pradeda rutuliotis kita linkme: Brusaras gauna nurodymą išgelbėti Peiraką iš kalėjimo, atsiranda liudininkai, kurie pateikia Ulricho nužudymą kaip savyginą. Daktaras paleidžiamas iš kalėjimo, Brusaras pasitraukia iš rinkimų ir perleidžia kandidatavimą Moreliui – žmogui, kuris ir organizavo Peirako šmeižtą. Pastarasis, apsvarstęs visas galimybes, nutaria pats nebedalyvauti rinkimuose...
Bronislovas Algirdas Jacikevičius

Biografija

Kuršėnų vidurinės mokyklos mokytojas.
1990 m. Lietuvos demokratinės darbo partijos narys.
1995–1997 m. (LDDP sąraše) Šiaulių rajono savivaldybės tarybos narys.
Žmona Adolfina, dukterys Rasa, Ramunė.
Alfonsas Macaitis

Biografija

1974 m. baigė Vilkyškių vidurinė mokyklą. 1974–1979 m. studijavo Kauno politechnikos instituto Radijo elektronikos fakultete, įgijo radijo inžinieriaus specialybę.
1979–1981 m. Šiaulių televizorių gamyklos inžinierius technologas, komjaunimo organizacijos sekretorius.
1981–1982 m. LLKJS CK Šiaulių miesto komiteto I-asis sekretorius. 1982–1985 m. VLKJS CK instruktorius, atsakingasis organizatorius. 1985–1986 m. LLKJS CK sekretorius, 1986–1990 m. I-asis sekretorius (tarp jų – savarankiškos organizacijos Lietuvos komjaunimo).
Nuo 1986 m. LSSR AT deputatas. 
1990–1995 m. UAB „Fuel Trading Company“ prezidentas, Lietuvos verslo darbdavių konfederacijos Prezidiumo narys. 1995–1997 m. Vilniaus apskrities valdytojas. 2005–2006 m. LR Aplinkos ministerijos ministro Arūno Kundroto patarėjas. 2006–2010 m. Vilniaus apskrities viršininkas.
1981 m. SSKP, 1990 m. LDDP narys, 2000 m. LDDP prezidiumo narys. Nuo 2001 m. Lietuvos socialdemokratų partijos Vilniaus skyriaus narys, LSDP tarybos narys, prezidiumo narys.
2000–2004 m. LR Seimo narys, 2001–2004 m. Aplinkos apsaugos komiteto pirmininkas. 
Turi dukrą Giedrę ir sūnų Algirdą, žmona Ramutė mirė 2005 m.

Kritika

2007 m. pagal Atnaujinamo turto programą buvo parduotas Vaiko teisių apsaugos kontrolieriaus įstaigos pastatas Vilniuje, Subačiaus g. Prieštaringomis aplinkybėmis (aukcione dalyvavo tik vienas dalyvis – socialdemokratų rėmėjas akcinė bendrovė „Linas Agro“ ) įstaiga per Turto banką buvo parduota už pradinę 1,7 mln. lt sumą. Pastarosios sumos naujam pastatui statyti neužteko; įstaiga buvo perkelta į A. Macaičiui bendrai priklausiusias patalpas Vilniuje, B. Radvilaitės g. 1 ir nuoma jam asmeniškai mokėta iš valstybės biudžeto.